ઘટનાની જાણ થતા દવાખાને દોડી આવેલા વિદ્યાર્થીનીના પરિવારજનોએ પોતાની દીકરીના મૃતદેહનો મલાજો જાળવવા પોસ્ટમોર્ટમ કરવાની ના પાડી હતી. એક વિદ્યાર્થીનીના મોતની આ ઘટનાના અડધા કલાકમાં જ ખજુરીયા ગામની અને આશ્રમશાળામાં ચોથા ધોરણમાં અભ્યાસ કરતી બીજી વિદ્યાર્થીનીની અચાનક હાલત ગંભીર થઈ હતી. જેને પણ આશ્રમશાળાના અન્ય શિક્ષકો સારવાર અર્થે બાઈક ઉપર લઈ જતા હતા તે સમયે સારવાર મળે તે પૂર્વે જ તેનુ પણ ભેદી રીતે મોત નિપજ્યુ હતું.